Den nordjyske forfatter Gorm Henrik Rasmussen er blandt de mange, der i næste uge er at finde, når den succesfulde litteraturfestival Ordkraft finder sted i Nordkraft i Aalborg. Det er et sandt mekka for bogelskere, hvor det er muligt at møde alverdens forfattere. Og en af dem man kan møde, det er Gorm Henrik Rasmussen, som er bogaktuel med bogen Girafhuset. Girafhuset er en selvbiografi med udgangspunkt i forfatterens egen barndom. Og så skal jeg lige afslutningsvis tilføje at vi selvfølgelig også laver reportager fra Ordkraft. - Jeg er vokset op med en voldelig far, jeg har ikke lagt fingre imellem. Samtidig var han en spændende mand, og jeg er vokset op i hjem, hvor der kom mange spændende og kulturelle, fortæller Gorm Henrik Rasmussen i direkte interview i Nordjylland Live. Det har ifølge Gorm Henrik Rasmussen først været muligt at skrive bogen, efter hans far døde. - Og ja, jeg har haft mange betænkeligheder ved om jeg skulle skrive bogen, men den er drevet af nødvendighed, siger Gorm Henrik Rasmussen. Bogen er anmelderrost, og Gorm Henrik Rasmussen bliver sammenlignet med Klaus Rifberg og Dan Turell. TV2 Nord sender et længere program fra Ordkraft fredag i næste uge.

Referat:
Nordjysk forfatter er aktuel med anmelderrost bog, som han selv kalder en nødvendig bog.